Bibliotheca Apollinis Palatini

Bibliotheca Apollinis Palatini iussu Augusti principis die 9 Octobris 28 a.C.n. sacrata est ad Palatium Romanum in porticu qui Aedi Apollinis Palatini adiacebat.Dio Cassius, Historia Romana 53.1 "Bibliotheca Latina Graecaque" a Suetonio appellatur;Suetonius, De vita Caesarum "Divus Augustus" 29 de "bibliothecabus" autem in epistula quadam M. Aurelii principis legimus.Apud Frontonem, Epistulae 4.5 [Haines vol. 1 p. 178]; sed e correctione manus secundae "bebliotheca" Saepe in hoc loco sessiones Senatus Romani tenebantur.Suetonius, De vita Caesarum "Divus Augustus" 29; cf. Tacitus, Annales 2.37 Paucos post annos iam locupletissima, si Horatio credimus, erat bibliotheca Palatina :
 scripta, Palatinus quaecumque recepit Apollo,Horatius, Epistulae 1.3.17.

Primus Gaius Iulius Caesar constituerat bibliothecas publicas Romae creare ac iam Varronem curae colligendorum librorum praefecerat, cum a morte, quominus destinatum perageret, prohibitus est. Post eum Asinius Pollio ex praeda de Parthinis, circa annum 38 a.C.n., bibliothecam in Atrio Libertatis a sese restituto populo aperuit. Nihilominus Augustus et ipse, sive quod ad pietatem erga patrem vel ad munera principis pertinere ducebat, sive etiam quod gloriae Pollionis invidebat, qui Marci Antonii fautor fuerat, ad imitationem bibliothecae Alexandrinae, hanc bibliothecam ad templum Apollinis collocavit. 

Galenus auctor est bibliothecas maximas Palatinas principe Commodo combustas ().Galenus, de comp. medic. 1.1 [XIII.362 Kühn]. Vide etiam Orosium, Hist. VII,16,3.

Unus e primis bibliothecariis fuit Gaius Iulius Hyginus .Suetonius Gram. 20

 Fontes 
 Dio Cassius, Historia Romana 53.1.3
Fronto, Ad Marcum Caesarem IV,5. 
 Horatius, Epistulae 1.3.17 cum scholiis, 2.1.214-218, 2.2.91-96
 Ovidius, Tristia 3.1.63 (de libro suo e bibliotheca excluso)
  7.210 (de inscriptione Delphica in hanc bibliothecam remota)
 Scholia in Iuvenalem 1.128
 Tacitus, Annales 2.83 (de effigie Germanici inter auctores clarissimos ponenda)
 CIL VI.5188‑5191Textus (ad verbum "Beleg" imprime "CIL 06, 05188" vel "CIL 06, 05189" vel "CIL 06, 05190" vel "CIL 06, 5191").

 Notae 

 Bibliographia 
 M. L. Balensiefen, "Die Macht der Literatur: über die Büchersammlung des Augustus auf dem Palatin" in W. Hoepfner, ed., Antike Bibliotheken (Moguntiaci: von Zabern, 2002) pp. 97-116
 Clarence Eugene Boyd, Public libraries and literary culture in ancient Rome. Chicago: Chicago University Press, 1915 Textus apud archive.org
 Nicholas Horsfall, "Empty Shelves on the Palatine" in Greece & Rome 2a ser. vol. 40 (1993) pp. 58-67
 William Marx, Apollon et Romulus. La place des bibliothèques publiques dans la cité, à Rome, depuis César jusqu’à Trajan. Lutetiae, 1988
 "Aedes Apollinis Palatini" in  pp. 16-19
 "Bibliothecae" in  pp. 84-85
 O. L. Richmond, "The Augustan Palatium" in Journal of Roman Studies vol. 4 (1914) pp. 193-226 (vide pp. 201‑204)

Categoria:Augustus
Categoria:Bibliothecae antiquae
Categoria:Templum Apollinis in Palatio
Categoria:Roma antiqua
Categoria:Constituta 28 a.C.n.